Številka: 007-12/2008

Datum: 7. 6. 2016

**MESTNEMU SVETU**

**MESTNE OBČINE PTUJ**

Zadeva**: Predlogi Sklepov Mestnega sveta Mestne občine Ptuj o potrditvi predlogov sklepov uprave in nadzornega sveta družbe Javne službe Ptuj, d.o.o.**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15) predlagam mestnemu svetu v obravnavo in sprejempredloge Sklepov Mestnega sveta Mestne občine Ptuj o potrditvi predlogov sklepov uprave in nadzornega sveta družbe Javne službe Ptuj, d.o.o.

**Miran SENČAR,**

**župan Mestne občine Ptuj**

**Priloge:**

* predlogi sklepov,
* dopis skupščini družbe Javne službe Ptuj in
* Revidirano letno poročilo za leto 2015, družbe Javne službe Ptuj, d.o.o.

**PREDLOGI**

**JUNIJ 2016**

Na podlagi 13., 15. in 17. člena Odloka o ustanovitvi podjetja Javne službe Ptuj, d. o. o. (Uradni vestnik Mestne občine Ptuj, št. 7/13 in 9/14) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na svoji \_\_\_\_\_ seji, dne \_\_\_\_\_, sprejel naslednje

**SKLEPE**

**Mestnega sveta Mestne občine Ptuj o potrditvi predlogov sklepov uprave**

**in nadzornega sveta družbe Javne službe Ptuj, d.o.o.**

Mestni svet Mestne občine Ptuj (*v nadaljevanju*: mestni svet) se seznani z Revidiranim letnim poročilom za leto 2015, družbe Javne službe Ptuj, d.o.o. (*v nadaljevanju*: družba), vključno s poročilom nadzornega sveta družbe.

Doseženi bilančni dobiček družbe v letu 2015, v višini 250.632,00 EUR, ostane nerazporejen.

Mestni svet podeli razrešnico upravi in nadzornemu svetu družbe za poslovno leto 2015.

Mestni svet za pooblaščeno revizijsko družbo za poslovno leto 2016 imenuje družbo Auditor d.o.o. Ptuj.

Ta sklep prične veljati z dnem sprejema na Mestnem svetu Mestne občine Ptuj.

Številka: 007-12/2008

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Obrazložitev:**

Podjetje Javne službe Ptuj, d.o.o., je Mestni svet Mestne občine Ptuj ustanovil z Odlokom o ustanovitvi podjetja Javne službe Ptuj, d.o.o. (*v nadaljevanju*: odlok o ustanovitvi), v juniju 2008. S spremembo odloka o ustanovitvi ter Akta o ustanovitvi podjetja Javne službe Ptuj d.o.o., je bilo v avgustu 2015 izvajanje nalog skupščine podjetja preneseno iz zakonitega zastopnika Mestne občine Ptuj, na mestni svet, kot najvišji organ odločanja lokalne skupnosti v skladu z 29. členom Zakona o lokalni samoupravi (*Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO*).

Glede na navedeno, se sklepi skupščine sprejemajo na sejah mestnega sveta, v skladu s poslovnikom mestnega sveta.

S strani uprave podjetja Javne službe Ptuj, d.o.o., smo tako prejeli predloge sklepov za potrditev na Mestnem svetu Mestne občine Ptuj ter Revidirano letno poročilo za leto 2015. Navedeno je dne 7. 6. 2016 obravnaval tudi Nadzorni svet družbe Javne službe Ptuj, d.o.o., ki je posredovane sklepe predlagal mestnemu svetu v obravnavo in potrditev. Mestni svet Mestne občine Ptuj, kot pristojni organ za izvajanje nalog skupščine družbe Javne službe Ptuj, d.o.o., potrdi odločitev glede bilančnega dobička družbe, podeli razrešnico upravi in nadzornemu svetu ter imenuje revizijsko družbo, medtem ko se z Revidiranim poročilom družbe za leto 2015, vključno s poročilom nadzornega sveta družbe le seznani.

Natančnejša pojasnila glede posameznih predlaganih sklepov so podana v priloženem gradivu podjetja Javne službe Ptuj, d.o.o.

V skladu z navedenim mestnemu svetu predlagam, da predložene predloge sklepov po obravnavi sprejme.

Pripravila: Adela Ferme

**Miran SENČAR,**

**župan Mestne občine Ptuj**